  Майя Бывальцева 17-тӥ тулыспалэ Ижкарысь Шор площадьын толэз келян элькун шулдыръяськон ортчоз. Туэ солэн инъетэз луоз Масленчаез ортчытонъя вашкала ӟуч йылол, ивортэ Удмуртиысь Калыкъёслэн эшъяськон юртсылэн пресс-службаез. Толэз келян сямлэн выжыосыз кыдёкысь историын кутско, со Россиысь пӧртэм выжы калыкъёс пӧлын ӟуч йылолъёсын но лулпушлыко дунлыкъёсын тунсыкъяськонэз улӟытэ Удмуртиысь Калыкъёслэн эшъяськон юртсылэн пресс-службаезЭлькун шулдыръяськонлэн кутсконаз Удмуртилэн вань ёросъёсысьтыз делегациос бӧрсьысь бӧрсе ортчозы, собере сцена вылын театр возьматон ӧдъялоз. Праздникез азьланьтоз концерт, со дыре ик шудон но спорт площадкаос ужалозы. Ӟуч калык маскаръяськонъёсты элькунлэн ёросъёсысьтыз куноос понна «Мильым такмакъёс» вожвылъяськон чебертоз. Нунал пумын «Масленча дэлет» ӟечлэсьтон марафонлы йылпумъянъёс лэсьтозы но Масленча сульдэрез сутозы. Шулдыръяськонлэн радлыкез: Шор площадьын 11:30 — «Юмша, Масленча!» шествие; 12:00—15:00 — праздникез усьтон, Удмуртиысь муниципал кылдытэтъёсысь творчествоя коллективъёслэн возьматонъёссы; 12:15—12:30 — «Масленча дэлет» ӟечлэсьтон аукцион; 12:00—15:00 — площадкаослэн ужамзы 15:00 — Масленча сульдэрез сутон. Котырес фонтан вӧзын 12:00 -15:00 — такмакъёсты быдэстонъя вожвылъяськон, интерактив шудонъёс, калык шудонъёс, спортъя ӵошатсконъёс, муниципал кылдытэтъёсысь батыръёслэн нюръяськонъёссы. Вань пыриськисьёсты кузьымъёс но капчи мылкыд возьмало. Ватсалом, 16–18 тулыспалэ Иж тыметлэн ярдураз «Удмуртский лёд фестиваль» ортчытӥськоз. Тегъёс: Лулчеберет Ижкар Удмуртия Масленча праздникъёс  